《心迹双清为汧阳王作》
明代·朱诚泳

一片灵台湛碧虚，此身真在水云居。壶中秋月冰相映，帘外春云草不除。

老鹤枯琴君子操，牙签玉轴圣贤书。东平未必清如许，俯仰无惭乐有馀。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。